Un video arată cum au decurs lucrările de la mall-ul NEPI care se deschide astăzi. Filmul prezintă fiecare stadiu al lucrării, de la nivelarea terenului viran și până la ultima fază, cea înainte de inaugurare, totul în două minute de filmare.

O filmare de tip time lapse prezintă toate stadiile proiectului de realizare a mall-ului NEPI la Satu Mare. În două minute, sătmărenii pot urmări pas cu pas construcția noului centru de cumpărături care se deschide miercuri.

“Stimați sătmăreni! Un video impresionant: cum s-a ridicat, în locul terenului viran de pe malul Someșului, Shopping City Satu Mare!,” este mesajul care însoțește înregistrarea.







Primăria a anunțat și că va moderniza spațiul public de pe Drumul Careiului. Vechii arbori tuia au fost înlocuiți cu platani și a fost pus și gazon pentru refacerea spațiilor verzi.

Primarul a și vizitat mall-ul, cu o seară înainte de marea deschidere și a postat câteva imagini cu ultimele pregătiri.